Auditor's report — JAS, period 2021Q1 (reviewed, opinion: qualified)
Auditor firm: EY
Signing partner: วัชรินทร์ ภัสรพงษ์กุล
Signed: 2021-05-13

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอต่อผู้ถือหุ้นของบริษัท จัสมิน อินเตอร์เนชั่นแนล จำกัด (มหาชน)

ข้าพเจ้าได้สอบทานงบแสดงฐานะการเงินรวม ณ วันที่ 31 มีนาคม 2564 งบกำไรขาดทุนเบ็ดเสร็จรวม 
งบแสดงการเปลี่ยนแปลงส่วนของผู้ถือหุ้นรวม และงบกระแสเงินสดรวม สำหรับงวดสามเดือนสิ้นสุดวันเดียวกัน และหมายเหตุประกอบงบการเงินรวมระหว่างกาลแบบย่อของบริษัท จัสมิน อินเตอร์เนชั่นแนล จำกัด (มหาชน) และบริษัทย่อย และได้สอบทานข้อมูลทางการเงินเฉพาะกิจการของบริษัท จัสมิน อินเตอร์เนชั่นแนล จำกัด (มหาชน) ด้วยเช่นกัน (รวมเรียกว่า “ข้อมูลทางการเงินระหว่างกาล”) ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าว
จากผลการสอบทานของข้าพเจ้า

ขอบเขตการสอบทาน

ยกเว้นผลกระทบซึ่งอาจจะเกิดขึ้นจากเหตุการณ์ที่กล่าวไว้ในวรรคเกณฑ์ในการให้ข้อสรุปอย่างมีเงื่อนไข 
ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 เรื่อง การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ การสอบทานดังกล่าวประกอบด้วยการใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้
ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่ได้แสดงความเห็นต่อข้อมูลทางการเงินระหว่างกาลที่สอบทาน

เกณฑ์ในการให้ข้อสรุปอย่างมีเงื่อนไข

ตามที่กล่าวไว้ในหมายเหตุประกอบงบการเงินรวมระหว่างกาลข้อ 3 บริษัทผู้ให้สัมปทานได้ระงับการจ่ายชำระยอดคงค้างค่าบริการภายใต้สัญญาร่วมลงทุนระหว่างบริษัทย่อยแห่งหนึ่งกับบริษัทผู้ให้สัมปทานแก่บริษัทย่อยดังกล่าวเป็นจำนวนเงิน 2,518 ล้านบาท เนื่องจากบริษัทผู้ให้สัมปทานมีข้อโต้แย้งในวิธีการคำนวณอัตราส่วนแบ่งรายได้กับบริษัทย่อย บริษัทย่อยได้นำข้อโต้แย้งนี้เสนอเป็นข้อพิพาทต่อสถาบันอนุญาโตตุลาการ สำนักระงับ
ข้อพิพาท สำนักงานศาลยุติธรรม ต่อมาเมื่อวันที่ 19 สิงหาคม 2559 บริษัทผู้ให้สัมปทานยื่นคำเสนอข้อพิพาท
ต่อสถาบันอนุญาโตตุลาการเรียกร้องให้บริษัทย่อยคืนเงินส่วนแบ่งรายได้ที่ได้รับเกินตามสัญญาร่วมลงทุนเดียวกันนี้ พร้อมเรียกค่าเสียโอกาสเป็นจำนวนรวมประมาณ 9,931 ล้านบาท อย่างไรก็ตามในเดือนพฤษภาคม 2562 บริษัทย่อยได้รับคำชี้ขาดจากสถาบันอนุญาโตตุลาการให้บริษัทผู้ให้สัมปทานชำระยอดคงค้างทั้งจำนวน 2,518 ล้านบาท พร้อมดอกเบี้ยคำนวณในอัตราร้อยละ 7.5 ต่อปีจนถึงวันที่เสนอข้อพิพาท รวมเป็นจำนวนเงิน 3,395 ล้านบาท และคิดดอกเบี้ยสำหรับยอดคงค้างดังกล่าวในอัตราร้อยละ 7.5 ต่อปีต่อไปจนกว่าจะชำระเสร็จสิ้น และให้บริษัทย่อยชำระค่าเสียหายแก่ผู้ให้สัมปทานเป็นจำนวนเงิน 16 ล้านบาท พร้อมดอกเบี้ยในอัตราร้อยละ 7.5 ต่อปีจนกว่าจะชำระเสร็จสิ้นเช่นกัน แต่บริษัทผู้ให้สัมปทานไม่เห็นด้วยและได้ยื่นคำร้องขอเพิกถอนคำชี้ขาดสถาบันอนุญาโตตุลาการต่อศาลปกครองกลางแล้ว บริษัทย่อยจึงพิจารณายังไม่บันทึกรายการที่เกี่ยวข้อง
รวมถึงสำรองค่าใช้จ่ายและค่าเสียหายที่อาจเกิดขึ้นจากคำชี้ขาดดังกล่าวในงบการเงิน

นอกจากนี้เมื่อวันที่ 26 สิงหาคม 2559 บริษัทผู้ให้สัมปทานได้ยื่นคำเสนอข้อพิพาทต่อสถาบันอนุญาโตตุลาการเรียกร้องให้บริษัทย่อยดังกล่าวและบริษัทย่อยอีกแห่งหนึ่งร่วมกันหรือแทนกันชำระค่าใช้จ่ายและค่าเสียหาย
พร้อมทั้งดอกเบี้ยและค่าเสียโอกาสในการประกอบธุรกิจเป็นจำนวนรวม 258 ล้านบาท ต่อมาในเดือนพฤศจิกายน 2562 บริษัทย่อยทั้งสองแห่งได้รับคำชี้ขาดจากสถาบันอนุญาโตตุลาการให้บริษัทย่อยทั้งสองแห่งร่วมกันชำระค่าใช้จ่ายและค่าเสียหายพร้อมดอกเบี้ยคำนวณจนถึงวันชี้ขาดเป็นจำนวนเงิน 25 ล้านบาทแก่บริษัทผู้ให้สัมปทาน โดยการหักกลบลบหนี้กับมูลหนี้ที่บริษัทผู้ให้สัมปทานค้างชำระต่อบริษัทย่อยพร้อมดอกเบี้ยคำนวณจนถึงวันชี้ขาดรวมเป็นจำนวนเงิน 25 ล้านบาท บริษัทย่อยได้บันทึกค่าใช้จ่ายและค่าเสียหายจากคำชี้ขาดดังกล่าวไว้ในงบการเงินแล้วทั้งจำนวน อย่างไรก็ตามบริษัทผู้ให้สัมปทานไม่เห็นด้วยและได้ยื่นคำร้องขอเพิกถอนคำชี้ขาดสถาบันอนุญาโตตุลาการต่อศาลปกครองกลางแล้ว

ผลที่สุดของข้อพิพาททั้งสองยังไม่สามารถคาดการณ์ได้ในขณะนี้ และอาจมีผลกระทบอย่างเป็นสาระสำคัญ
ต่อยอดคงเหลือของลูกหนี้การค้า ณ วันที่ 31 มีนาคม 2564 จำนวน 2,518 ล้านบาท (31 ธันวาคม 2563: 
2,518 ล้านบาท) รวมถึงค่าใช้จ่ายและค่าเสียหายที่อาจเกิดขึ้นจากเหตุการณ์ดังกล่าวในงบการเงินรวม
และอาจมีผลกระทบอย่างเป็นสาระสำคัญต่อมูลค่าเงินลงทุนในบริษัทย่อยดังกล่าว ณ วันที่ 31 มีนาคม 2564 
จำนวน 1,946 ล้านบาท (31 ธันวาคม 2563: 1,946 ล้านบาท) ในงบการเงินเฉพาะกิจการ ข้าพเจ้าไม่สามารถสอบทานและตรวจสอบเพื่อให้เป็นที่พอใจในยอดคงเหลือของลูกหนี้การค้า เงินลงทุนในบริษัทย่อย และค่าเสียหาย
ที่อาจเกิดขึ้นจากเหตุการณ์ดังกล่าวได้ ซึ่งเหตุการณ์นี้เป็นการถูกจำกัดขอบเขตโดยสถานการณ์

ข้อสรุปอย่างมีเงื่อนไข

ยกเว้นผลกระทบซึ่งอาจจะเกิดขึ้นจากเหตุการณ์ที่กล่าวไว้ในวรรคเกณฑ์ในการให้ข้อสรุปอย่างมีเงื่อนไข 
ข้าพเจ้าไม่พบสิ่งที่เป็นเหตุให้เชื่อว่า ข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตเหตุการณ์ดังต่อไปนี้

คดีฟ้องร้องระหว่างบริษัทย่อยแห่งหนึ่งและหน่วยงานราชการสองแห่ง ซึ่งเรียกร้องให้บริษัทย่อยชำระค่าปรับจากการไม่สามารถส่งมอบแท็บเล็ตตามสัญญาเป็นจำนวนเงิน 195 ล้านบาท ตามที่กล่าวไว้
ในหมายเหตุประกอบงบการเงินรวมระหว่างกาลข้อ 16.5 ในปี 2561 ศาลปกครองกลางได้มีคำพิพากษา
ให้บริษัทย่อยชำระค่าปรับเป็นจำนวนเงิน 10 ล้านบาท ซึ่งสำรองค่าปรับและค่าเสียหายที่อาจเกิดขึ้น
ที่บริษัทย่อยบันทึกไว้ตั้งแต่ในอดีตมีความเพียงพอตามคำพิพากษาของศาลปกครองกลางแล้ว 
อย่างไรก็ตามบริษัทย่อยและหน่วยงานราชการทั้งสองแห่งได้ยื่นอุทธรณ์ต่อศาลปกครองสูงสุด 
ขณะนี้คดีอยู่ระหว่างกระบวนการพิจารณาของศาลปกครองสูงสุด

การชำระยอดคงค้างจำนวน 877 ล้านบาท ตามที่กล่าวไว้ในหมายเหตุประกอบงบการเงินรวมระหว่างกาล
ข้อ 7 และคดีฟ้องร้องและข้อพิพาทต่าง ๆ ตามที่กล่าวไว้ในหมายเหตุประกอบงบการเงินรวมระหว่างกาล
ข้อ 16.5 ของบริษัทย่อยกับบริษัทที่ไม่เกี่ยวข้องกันแห่งหนึ่ง ซึ่งมีความไม่แน่นอน

ทั้งนี้ข้าพเจ้ามิได้ให้ข้อสรุปอย่างมีเงื่อนไขต่อกรณีดังกล่าวข้างต้นแต่อย่างใด

วัชรินทร์ ภัสรพงษ์กุล

ผู้สอบบัญชีรับอนุญาต เลขทะเบียน 6660

บริษัท สำนักงาน อีวาย จำกัด

กรุงเทพฯ: 13 พฤษภาคม 2564

|  | บริษัท จัสมิน อินเตอร์เนชั่นแนล จำกัด (มหาชน) และบริษัทย่อย รายงานการสอบทานและข้อมูลทางการเงินระหว่างกาล สำหรับงวดสามเดือนสิ้นสุดวันที่ 31 มีนาคม 2564 |